Hadriacus Mons
Den Hadriacus Mons (oder Hadriaca Patera, woubäi déi Bezeechnung eigentlech nëmme fir seng Caldera gëllt) ass en erläschte Vulkan um Mars. En ass méi al wéi säin Noper, den Tyrrhenus Mons a steet um Rand vun engem Déifplateau, an där sech d'Lavastréim iwwer en ettlech honnert Kilometer erstrecke konnten. D'Vulkaner um roude Planéit sinn zanter Joermilliounen net méi aktiv. Den Hadriacus Mons huet en Duerchmiesser vu 450 km (330 km × 550 km) an ass 1,1 km héich. D'Caldera huet en Duerchmiesser vu 90 km an ass 700 m déif.

Beschreiwung 
D'Caldera vum Vulkan, läit op de Koordinaten: S=-30,2 O=92,79. Um südlechen Hank fänkt de Stroumdall vum 794 km laangen Dao Vallis un (Koordinaten: S=-37,61|O=88,89) a reecht bis zum ëstleche Grond vum Marskrater Hellas Planitia. Den Dao Vallis gëtt duerch den 360 km laange Niger Vallis (Koordinaten: S=-34,96|O=92,57), ugefaange beim südëstlechen Hang vum Vulkan, verlängert. Eppes méi südlech verleeft de 527 km laange Stroumdall Harmakhis Vallis (Koordinaten: S=-40,98|O=90,06), deen och um ëstleche Grond vum Marskrater entsteet.

Kuckt och

Um Spaweck 

 raumfahrer.net: Mars Express: Der Vulkan Hadriaca Patera, 21. Mai 2012, Fotoe vun der CTX-Kamera u Bord vum Mars Reconnaissance Orbiters (MRO) mat enger Opléisung vun aacht Meter pro Pixel weisen den Oflaf vu Brochbildung, Kollaps an Erosioun vun de Stroumdäller vum Hadriacus Mons.

Vulkaner um Mars